Croissants
Croissant
Un **croissant** (pronunciado *cruasán*) é un bolo orixinario de Austria, elaborado con masa fermentada ou de follado enrolada en forma de media lúa. A verba *croissant* é francesa e significa *crecente*. O pan está feito de fariña, azucre, sal, leite, fermento, manteiga e ovo para pincelar.

Etimoloxía
----------

O termo galego croissant é un galicismo, vén pois do francés *croissant*, AFI: [kʁwa'sɑ̃], "crecente", aludindo á fase da lúa),.

Historia
--------

A súa orixe atribúese aos panadeiros de Viena, onde era coñecido polo nome de *Kipferl* desde o século XIII, facéndose de tamaños variados.. Segundo a tradición, en 1683 (Batalla de Viena), mentres os panadeiros traballaban á noite, estes ouviron o balbordo que o inimigo otomán facía ao cavar un túnel, e ao dar a alarma sobre o que estaba a acontecer, conseguiron impedir o éxito do ataque. O formato en crecente sería alusivo á bandeira do Imperio Otomán. Os franceses aínda hoxe chaman a este tipo de pan amanteigado *viennoiserie’’.*

Algunhas pescudas atribúen a súa invención ao comerciante vienés de orixe polaca Franz Georg Kolchitsky que vivía en Constantinopla, onde coñeceu o café en 1475. Despois da batalla, os turcos abandonaron unhas 500 sacas do produto, que Franz apañou e aproveitou para abrir un "café", e onde comezou a servir a bebida. Para acompañar o café, inventou ese pan en forma de *crecente*.

María Antonieta, orixinaria de Viena, introduciu e popularizou o *croissant* en Francia, a partir de 1770, onde hoxe é un alimento tradicional do almorzo matinal cunha boa cunca de café con leite. Os nutricionistas recomendan moderación no seu consumo pois contén a metade do seu peso en graxa.

Características
---------------

O segredo do croissant está na masa, que debe ser semifollada. A masa semifollada posúe menos graxas, menos dobras e leva fermento biolóxico. As dobras son responsábeis da separación da masa e das camadas de graxa que proporcionan a "follaxe" do croissant.

Un bo croissant debe ter un bo aspecto, como unha lúa en cuarto crecente, cunha crosta crocante e unha bela cor dourada. As puntas deven estar separadas do medio, e o miolo debe ser claro, aerado, e mostrar a consistencia certa.

Os defectos máis comúns son ser engraxado, polo uso de manteiga de menor calidade; masa con sabor moi doce por utilizar moito azucre para mascarar ingredientes mediocres; cor sen uniformidade, por defecto do forno.

Notas
-----

1. ↑  Termo galego no Dicionario da Real Academia Galega
2. ↑  Definición de croissant en VV. AA. (2012) *Dicionario de alimentación e restauración*, Santiago de Compostela, Termigal. Xunta de Galicia. Real Academia Galega
3. ↑  RAE. "cruasán". *Diccionario de la lengua española- Edición del Tricentenario* (en castelán). Consultado o 18 de xuño de 2019.
4. ↑  "Enciclopédia Larousse Gastronomique - París
5. ↑  "Jacob Grimm and Wilhelm Grimm, Deutsches Wörterbuch von Jacob Grimm und Wilhelm Grimm 11". Arquivado dende o orixinal o 01 de outubro de 2015. Consultado o 05 de outubro de 2014.
6. ↑  "A rainha que virou Pizza" - Autor: J.A. Dias Lopes - Companhia Editora Nacional - 2007

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Croissant Modificar a ligazón no Wikidata*** |

### Ligazóns externas

* [pt ]

|  |  |
| --- | --- |
| Control de autoridades | 
* Wd: Q207832
* GND: 1026171644

 |